বিভিন্ন জেলা-উপজেলা এমনকি গ্রামগঞ্জের শিক্ষার্থী তরুণ যুবকদের মধ্যেও ভয়াবহ আকারে ছড়িয়ে পড়ছে পর্নো আগ্রাসন। স্কুল-কলেজের শিক্ষার্থীরা হুমড়ি খেয়ে পড়ছে ভিডিও দোকানে এসব ডাউনলোড করার জন্য। এমনকি পঞ্চম শ্রেণীর শিক্ষার্থীর মোবাইলেও পর্নোগ্রাফি ধরা পড়ার খবর বেরিয়েছে। জেলা-উপজেলা এবং গ্রামগঞ্জের হাটেবাজারে ১০ টাকায় মিলছে মোবাইল ভর্তি পর্নোগ্রাফি। অলিগলিতে নির্জনে বসে বসে ক্লাস ফাঁকি দিয়ে শিক্ষার্থীরা দেখছে এসব ভিডিও। প্রযুক্তির দ্রুত প্রসার এবং নিত্য-নতুন উদ্ভাবনের কারণে সাইবার ক্যাফে ঢাকা থেকে বিদায় নিয়েছে কিন্তু জেলা-উপজেলায় এবং মফস্বল শহরে এর কদর বাড়ছে। বিভিন্ন এলাকায় স্কুল ছুটির পর শিক্ষার্থীরা সাইবার ক্যাফেতে গিয়ে পর্নোগ্রাফি দেখছে।